text: Nye trænere og forstærkninger for KIF Kolding blev præsenteret idag
  17 juni 2011 kl. 15.53
  De er 12-dobbelte danske håndboldmestre, men endte som nr. 7 i sidste sæson. Det må ikke ske igen, så i dag fik KIF Kolding forstærkninger til klubben.
  På et pressemøde præsenterede klubben det nye trænerteam bestående af cheftræner Peter Bredsdorff-Larsen og Henrik Kronborg, der kommer fra en stilling som træner i Nordsjælland Håndbold. 
  Derudover får klubben fire nye spillere, blandt andet landsholdspiller Lasse Boesen, som vender hjem efter 7 år i udlandet.
  